ການແຂ່ງຂັນຕຶກປາຄໍ່ ເພື່ອກໍາຈັດໃຫ້ໝົດໄປ ຈາກແມ່ນໍ້າ ໃນເຂດວໍຊິງຕັນດີຊີ (ວີດີໂອລາວ/ອັງກິດ)
​ເມື່ອ​ໃດປາພັນ​ທີ່​ຮຸກຮານ​ໝູ່​ຄື​ປາ​ຄໍ່ນີ້ ເຂົ້າ​ໄປ ອອກແມ່ແຜ່ລູກ ຢູ່​ໃນ​ສະພາບ​ແວດ​ລ້ອມ​ໃໝ່ແລ້ວ ກໍຈະເປັນການຍາກ ທີ່ຈະເອົາມັນໜີອອກໄປໄດ້.
ປາຊະນິດນຶ່ງຈາກຂົງເຂດເອເຊຍ ກໍາລັງຂົ່ມຂູ່ຈະແຜ່ສາຍຂະຫຍາຍພັນໄປທົ່ວແມ່ນໍ້າສາຍຕ່າງໆ ໃນເຂດນອກນະຄອນຫຼວງວໍຊິງຕັນ ປາຊະນິດທີ່ ເວົ້ານີ້ ກໍຄືປາຈໍາພວກປາຄໍ່ ພາສາ ອັງກິດເອີ້ນວ່າ Snakehead ເພາະວ່າ ມັນມີຫົວຄືຫົວງູ ມີຄົນເອົາປານີ້ມາປ່ອຍຢູ່ເຂດນີ້ເມື່ອປະມານສິບປີຜ່ານມາ ແລ້ວ ແລະມັນກໍອອກໄດ້ແມ່ແຜ່ລູກ ຫຼາຍຂຶ້ນເລື້ອຍໆ ນັບຕັ້ງແຕ່ນັ້ນມາ ບັດນີ້ ເຈົ້າໜ້າທີ່ຄຸ້ມຄອງສັດແລະພືດປ່າກໍາລັງເອົາບາດກ້າວແບບທີ່ບໍ່ເຄີຍເຮັດມາກ່ອນ ເພື່ອສະກັດກັ້ນການຂະຫຍາຍພັນຂອງປາຊະນິດນີ້ ແລະພິທັກປົກປ້ອງພວກປາພື້ນເມືອງເອົາໄວ້ ຄືພວກເຈົ້າໜ້າທີ່ໄດ້ຊຸກຍູ້ໃຫ້ບັນດານັກຕຶກເບັດຕຶກປາທັງຫຼາຍ ພາກັນໄປຕຶກເອົາປາຊະນິດນີ້ ຈົນໃຫ້ມັນສູນພັນໄປເລີຍ ດາຣາກັບທອງປານມີເລຶ່ອງນີ້ມາສະເໜີທ່ານD ປາຄໍ່ ຫຼື snakehead ນີ້ ເປັນປາທີ່ທາງເຂດນີ້ຕ້ອງການກໍາຈັດໃຫ້ດັບສູນໄປຫຼາຍທີ່ສຸດ ໂດຍ ໄດ້ຈັດໃຫ້ມີການແຂ່ງຂັນຕຶກເອົາປານີ້ ເປັນເວລາ 18 ຊົ່ວໂມງ ໃນທ້າຍສັບປະດາຜ່ານມາທີ່ມີ ທ້ອງຟ້າແຈ່ມໃສຢູ່ນອກວໍຊິງຕັນດີຊີ ແລະກໍໄດ້ປາທີ່ມີແຂ້ວຫຼາຍພັນນີ້ ມາແຊ່ນໍ້າກ້ອນໄວ້ກິນ ຫຼາຍກວ່າ 600 ກິໂລ ນັກຕຶກປາ Mike Mcdermott ແລະ Teddy McKenzie ກ່າວວ່າ ພວກເຂົາເຈົ້າມັກອອກໄປ ຕຶກເອົາປາຄໍ່ນີ້ ເພາະວ່າມັນມ່ວນແລະທ້າທາຍ ນາຍ Mike ເວົ້າວ່າ: ແຕ່ນາຍ Teddy ເວົ້າວ່າ: ທ່ານ Austin Murphy ຜູ້ອໍານວຍການການແຂ່ງຂັນກ່າວວ່າ ຄວາມຕື່ນເຕັ້ນຂອງການລ່າ ຫຼືຕຶກປານີ້ ບວກກັບລາງວັນຊະນະເລີດເງິນສົດອີກ 1,500 ໂດລາ ໄດ້ດຶງດູດເອົາພວກນັກ ຕຶກເບັດທັງຫຼາຍ ມາປະກອບສ່ວນໃນການແຂ່ງຕຶກປາຄໍ່ນີ້ຢ່າງຫລວງຫລາຍ ພວກເຂົາ ເຈົ້າຕຶກໄດ້ຫຼາຍກວ່າທີ່ບັນດາຜູ້ຈັດການແຂ່ງຂັນ ຄາດໝາຍເອົາໄວ້ ເຖິງ 75 ເປີເຊັນ ແລະ ກໍປາກົດວ່າມີນັກຕຶກປາມາຮ່ວມ ຫຼາຍກວ່າປີຜ່ານມາ ຊຶ່ງເປັນປີເປີດການແຂ່ງຂັນເທື່ອທໍາ ອິດນັ້ນ ທ່ານ ອອສຕິນ ເມີຟີ ກ່າວວ່າ ເປົ້າໝາຍຂອງການແຂ່ງຂັນຕຶກປາຄໍ່ນີ້ ແມ່ນເພື່ອຊ່ວຍຄວບຄຸມການຂະຫຍາຍພັນຂອ ງປາດັ່ງກ່າວ ທີ່ຫາກໍຖືກເອົາມາປ່ອຍໄວ້ໃນແມ່ນໍ້າໂປໂຕແມັກໄດ້ບໍ່ດົນ ແຕ່ກໍຂົ່ມຂູ່ທີ່ຈະ ຍຶດຄອງແມ່ນໍ້າສາຍນີ້ແລ້ວ ອີງຕາມທ່ານ Josh Newhard ເຈົ້າໜ້າທີ່ພະແນກຄຸ້ມຄອງ ປາແລະສັດປ່າຂອງສະຫະລັດ ທີ່ກ່າວວ່າ: ເມື່ອໃດທີ່ປາພັນທີ່ຮຸກຮານໝູ່ຄືປາຄໍ່ນີ້ ເຂົ້າໄປອອກແມ່ແຜ່ລູກຢູ່ໃນສະພາບແວດລ້ອມ ໃໝ່ແລ້ວ ກໍຈະເປັນການຍາກຫລາຍທີ່ຈະເອົາມັນໜີອອກໄປໄດ້ ແຕ່ປາຄໍ່ມີຈຸດອ່ອນທີ່ ສໍາຄັນຢ່າງນຶ່ງ ທ່ານ Steve Vilnit ເຈົ້າໜ້າທີ່ກົມຊັບພະຍາກອນທໍາມະຊາດຂອງລັດ ແມຣີແລນ ຈື່ບົດສົນທະນາບົດນຶ່ງກັບໝູ່ ເມື່ອບໍ່ເທົ່າໃດປີຜ່ານມາ ແລະເລົ່າວ່າ: ທີ່ຈິງແລ້ວ ປາຄໍ່ເປັນປາທີ່ຜູ້ຄົນນິຍົມເອົາມາຄົວກິນກັນຢ່າງກວ້າງຂວາງຢູ່ໃນຂົງເຂດເອ ເຊຍ ອັນເປັນແຫລ່ງທີ່ຢູ່ຂອງມັນ ທ່ານ Vilnit ໄດ້ຕິດຕໍ່ກັບຄົນຄົວກິນຕາມຮ້ານອາຫານ ເພື່ອໃຫ້ຈັດເອົາປາຄໍ່ເຂົ້າຢູ່ໃນເມນູອາຫານ ໄວ້ບໍລິການລູກຄ້າ ໃນມື້ແຂ່ງຂັນຕຶກປານັ້ນ ພວກຜູ້ຄົນທີ່ມາເບິ່ງໄດ້ມີໂອ ກາດຊິມລົດຊາດຂອງປາຄໍ່ ທີ່ເອົາໄປຈືນ ຂົ້ວ ແລະປຸງເປັນ ແຜ່ນຊິ້ນປາ ທີ່ເອືອບນໍ້າໝາກນາວ ໂດຍການປ່ອຍໃຫ້ພວກມັກຕຶກເບັດໃນເຂດນີ້ ອອກໄປລ່າຕຶກປາຄໍ່ໂດຍ ບໍ່ຈໍາກັດຈໍານວນ ນັ້ນ ບັນດາເຈົ້າໜ້າທີ່ຄຸ້ມຄອງສັດປ່າ ຫວັງວ່າຈະຊະນະ ໃນການລົດປະລິມານປານີ້ລົງໄດ້ ຕາມປົກກະຕິແລ້ວ ປາສ່ວນໃຫຍ່ໃນແມ່ນໍ້າ ຈະຖືກກໍານົດຈໍານວນ ບໍ່ໃຫ້ຕຶກກາຍຈໍານວນ ນັ້ນ ເພື່ອປ້ອງກັນບໍ່ໃຫ້ມັນດັບສູນ ແຕ່ບໍ່ແມ່ນປາຄໍ່ snakehead ນີ້ຊຶ່ງທ່ານ Steve Vilnit ກ່າວວ່າ: “ນີ້ແມ່ນເລື້ອງການຕຶກປາພັນທໍາອິດ ທີ່ຂ້ອຍໄດ້ມີສ່ວນຮ່ວມ ທີ່ຕ້ອງກໍາຈັດປາໃຫ້ໝົດໄປ ຄື ບໍ່ໃຫ້ມີການຕຶກປານີ້ອີກເລີຍ ” ແຕ່ພວກທີ່ສົງໄສ ບໍ່ເຊື່ອວ່າ ຈະສາມາດກໍາຈັດປາຄໍ່ທີ່ດື້ດຶງນີ້ ອອກໄປຈາກແມ່ນໍ້າໂປໂຕແມັກ ໃຫ້ໝົດສິ້ນໄປໄດ້ ແຕ່ວ່າ ບັນດານັກຕຶກປາທັງຫຼາຍ ຕະຫລອດຮອດ ພໍ່ຄົວແມ່ຄົວ ແລະລູກ ຄ້າຕາມຮ້ານອາຫານ ແນ່ນອນວ່າ ຈະຕ້ອງມັກໃນການດໍາເນີນຄວາມພະຍາຍາມດັ່ງກ່າວນີ້ ເພາະວ່າເຂົາເຈົ້າຈະໄດ້ໄປແຂ່ງຕຶກປາ ແລະໄດ້ກິນປາທີ່ມີລົດຊາດແຊບນົວອັນນີ້